Obec Zlaté Klasy, na základe samostatnej pôsobnosti podľa článku 68 Ústavy Slovenskej republiky a podľa § 6 zákona č. 369/1990 Zb. o obecnom zriadení v znení neskorších predpisov, § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,

**Vydáva**

**Všeobecne záväzné nariadenia č. 2 /2014**

**o financovaní originálnych kompetencií obce Zlaté Klasy na úseku školstva na rok 2014**

**§ 1**

**Predmet úpravy**

Všeobecne záväzné nariadenie obce Zlaté Klasy (ďalej len „VZN“) určuje výšku a účel použitia finančných prostriedkov na prevádzku a mzdy na žiaka základnej umeleckej školy (ZUŠ), dieťa materskej školy (MŠ), školského klubu detí, ktoré je súčasťou základnej školy (ŠKD), zariadenia školského stravovania pre žiakov ZŠS (ŠJ ) v zriaďovateľskej pôsobnosti obce Zlaté Klasy, ktoré sú na základe rozhodnutia MŠVVaŠ SR zaradené do siete škôl a školských zariadení Slovenskej republiky.

**§ 2**

**Spoločné ustanovenia**

(1) Finančné prostriedky na kalendárny rok sa poskytujú podľa počtu detí, žiakov k 15.septembru predchádzajúceho kalendárneho roka. (Podľa výkazu Škol MŠ SR 40-01).

(2) Prijímateľ je oprávnený použiť finančné prostriedky len na úhradu mzdových a prevádzkových nákladov (výdavky na mzdy, odmeny, odvody, energie, vodné, stočné, komunikácie) škôl a školských zariadení a pri jej použití musí zabezpečiť hospodárnosť, efektívnosť a účelnosť jej použitia.

(3) Obec poskytne finančné prostriedky škole a školskému zariadeniu zriadenej obcou najneskôr do posledného dňa v mesiaci.

(4) Obec Zlaté Klasy poskytne príjemcovi finančné prostriedky mesačne vo výške 1/12 z celkových ročných finančných prostriedkov podľa tohto VZN, alebo podľa dohody o termínoch a výške poskytovania častí finančných prostriedkov uzatvorenej medzi poskytovateľom a príjemcom finančných prostriedkov.

(5) V prípade, že finančné prostriedky nebudú vyčerpané do 31. decembra príslušného kalendárneho roka, je prijímateľ povinný nevyčerpanú časť finančných prostriedkov vrátiť späť na účet Obce Zlaté Klasy do 31. decembra príslušného kalendárneho roka.

**§ 3**

**Určenie výšky a účelu finančných prostriedkov**

**Základná umelecká škola**

(1) Obec financuje náklady na žiakov ZUŠ v príslušnom kalendárnom roku podľa počtu žiakov v individuálnej forme vyučovania a podľa počtu žiakov ZUŠ v skupinovej forme vyučovania vo veku od 3 rokov veku do dovŕšenia 25 rokov veku.

(2) a) Výška finančných prostriedkov na žiaka ZUŠ v individuálnej forme

vyučovania je 695,- €,

b) výška finančných prostriedkov na žiaka ZUŠ v skupinovej forme

vyučovania je 458,- €.

**Materské školy**

(1) Výška finančných prostriedkov na dieťa Materskej školy I. na Školskej ulici

je 1618,- €.

(2) Výška finančných prostriedkov na dieťa Materskej školy II. na Poľnej ulici

je 1356,- €.

**Školské kluby detí**

(1) Obec financuje náklady na deti ŠKD podľa počtu detí prijatých do ŠKD podľa stavu k 15. septembru predchádzajúceho kalendárneho roka zo základných škôl zriadených na území obce.

(2) a) Výška finančných prostriedkov na dieťa ŠKD pri Základnej škole na

Hlavnej ulici je 384,- €,

b) výška finančných prostriedkov na dieťa ŠKD pri Základnej škole

s vyučovacím jazykom maďarským na Školskej ulici je 381,- €.

**Zariadenia školského stravovania**

(1) Výška finančných prostriedkov na stravovanie žiaka Základnej školy na

Hlavnej ulici a Špeciálnej základnej školy je 107,- €,

(2) Výška finančných prostriedkov na stravovanie žiaka Základnej školy

s vyučovacím jazykom maďarským na Školskej ulici je 192,- €.

**§ 4**

**Záverečné ustanovenia**

1) Na tomto VZN sa uznieslo Obecné zastupiteľstvo obce Zlaté Klasy uznesením č. zo dňa .

2) Toto VZN nadobúda účinnosť dňa

3) Zmeny a doplnky tohto VZN schvaľuje Obecné zastupiteľstvo obce Zlaté Klasy.

V Zlatých Klasoch,

**Ottó Csicsay**

**zástupca starostu obce**

Vyvesené:

Zvesené: